༄༅། །སྟོད་འདུལ་ཁ་ཆེ་བརྒྱུད་པའི་སྡོམ་རྒྱུན་གསོལ་
འདེབས་མུ་ཏིག་ཕྲེང་བ་ཞེས་བྱ་བ་
བཞུགས་སོ། །
ན་མོ་ཤཱཀྱ་མུ་ན་ཡེ། མཚན་ཙམ་ཐོས་པས་བསྐལ་ཆེན་བརྒྱད་ཁྲི་ཡི། །འཁོར་
བའི་མཐའ་བསྙིལ་བྱང་ཆུབ་ལམ་བཟང་ལས། །ཕྱིར་མི་ལྡོག་མཛད་སྟོན་པ་ཐུགས་
རྗེ་ཅན། །མཉམ་མེད་ཤཱཀྱ་རྒྱལ་པོར་གསོལ་བ་འདེབས། །ཤེས་རབ་ཅན་མཆོག་
འཕགས་པ་ཤཱ་རིའི་བུ། །བསླབ་ལ་གུས་ མཆོག་ རྒྱལ་ སྲས་སྒྲ་གཅན་འཛིན། །
གནས་བརྟན་གྲུབ་བརྒྱའི་སྤྱི་མེས་རཱ་ཧུ་ལ། །འཕགས་མཆོག་ཀླུ་སྒྲུབ་ཞབས་ལ་
གསོལ༴ ཉོན་མོངས་དགྲ་བཅོམ་གུ་ཎ་མ་ཏི༌དང༌། །རིག་གྲོལ་བརྒྱད༌ལྡན་རནྟ་
མི་ཏྲའི་ཞབས། །རིག་པའི་དབང་ཕྱུག་དྷརྨ་བྷ་དྲ་དང༌། །གུ་ཎ་ས་མུ་དྲ་ལ༴ དྷརྨ་
མཱ་ལཱ་བློ་གྲོས་འབྱུང་གནས་སྤས། །རབ་གསལ་རྣམ་འཕྲུལ་པཎ་ཆེན་ཤཱཀྱ་ཤྲཱི། །
རྒྱལ་བསྟན་གསལ་མཛད་འཕགས་པ་བྱང་ཆུབ་དཔལ། །འདུལ་འཛིན་དབང་
ཕྱུག་གྲགས་ལ༴ ལྷ་མིའི་གཙུག་རྒྱན་གཞོན་ནུ་བྱང་ཆུབ་དང༌། །ཚུལ་ཁྲིམས་ཕུང་
པོ་རབ་རྫོགས་ཡོན་རྒྱལ་མཚན། །ཕར་ཕྱིན་དྲུག་ལྡན་ཡོན་ཏན་བློ་གྲོས་དང༌། །
འཇིགས་བྲལ་སེང་གེ་དཔལ་ལ༴ འཕགས་པའི་སྣང་བརྙན་རབ་འབྱོར་སེང་གེ་
དང༌། །རིགས་ལྡན་རྣམ་འཕྲུལ་ཆོས་གྲུབ་སེང་གེའི་མཚན། །འཇིག་རྟེན་དབང་
ཕྱུག་མི་སྐྱོད་དགའ་བའི་ཞབས། །དཀོན་མཆོག་ཡན་ལག་དཔལ་ལ༴ འབྲེལ་ཚད་
དོན་ལྡན་དབང་ཕྱུག་རྡོ་རྗེའི་ཞབས། །གར་དབང་རྡོ་རྗེ་འཆང་དངོས་ཆོས་ཀྱི་དབང༌། །
མཁས་ཤིང་གྲུབ་པའི་དབང་ཕྱུག་བདུད་རྩིའི་མཚན། །མཁན་ཆེན་རྣམ་རོལ་
202

བླ་མཆོད་དང་གསོལ་འདེབས་སོགས་ཀྱི་སྐོར།
ཞབས་ལ༴ ཡོངས་རྫོགས་བསྟན་འཛིན་ཆོས་ཀྱི་དོན་གྲུབ་ཞབས། །ཐམས་ཅད་
མཁྱེན་ གཟིགས་ བསྟན་ པའི་ ཉིན་ མོར་བྱེད། །པད་དཀར་འཆང་དངོས་བདུད་
འདུལ་རྡོ་རྗེ་དང༌ ། ། །པདྨ་ཉིན་བྱེད་དབང་པོར༴ ཀརྨ་ངེས་དོན་བསྟན་ པ་ རབ་
རྒྱས་ཞབས། །ངག་གི་དབང་ཕྱུག་ཡོན་ཏན་རྒྱ་མཚོའི་མཚན། །ཐུབ་བསྟན་སྒོར་
གཞུག་མཁན་སློབ་རྣམ་གཉིས་སོགས། །སོ་ཐར་བརྒྱུད་པའི་བླ་མར༴ ངེས་འབྱུང་
བསམ་པས་རྒྱལ་བའི་བསྟན་ལ་ཞུགས། །སྡོམ་པ་སྐྱེ་ཤིང་གནས་པའི་མཐུན་རྐྱེན་
ཚོགས། །སྤང་དང་འཇུག་པའི་བསླབ་བྱ་རྒྱུད་ལ་འབྱོར། །ཚུལ་ཁྲིམས་ཕ་རོལ་
ཕྱིན་པར་བྱིན་གྱིས་རློབས། །ལྟུང་བའི་སྒོ་བཞི་དྲན་ཤེས་སོ་པས་བཅད། །ཚུལ་
ཁྲིམས་རྒྱལ་མཚན་ཉེས་པའི་དྲིས་མ་གོས། །བསླབ་པ་གསུམ་གྱི་ཕུང་པོ་རབ་རྫོགས་
ནས། །ཐུབ་པའི་བསྟན་ལ་བྱ་བ་བྱེད་ནུས་ཤོག །ནམ་མཁའི་མཐའ་མཉམ་འགྲོ་
བ་མ་ལུས་པ། །ཁྱིམ་སྤངས་རབ་ཏུ་བྱུང་བའི་བརྟུལ་ཞུགས་ཀྱིས། ཚུལ་ཁྲིམས་
མཐར་ཕྱིན་གཙང་རྟག་བདེ་བའི་སྐུ། །ཐམས་ཅད་མཁྱེན་པའི་གོ་འཕང་ལ་འཁོད་
ཤོག །ཅེས་པ་འདིའང་བསྟན་པ་དང་དམ་པའི་ཆོས་ལ་རྩེ་གཅིག་ཏུ་འདུན་ཅིང་ལྔ་རིག་སྨྲ་བའི་བློ་གྲོས་གསལ་
བ་ཀརྨ་སངས་རྒྱས་ཆོས་འཕེལ་ནས་བསྐུལ་ངོར་ཀརྨ་ངག་དབང་ཡོན་ཏན་རྒྱ་མཚོས་དཔལ་སྤུངས་ཀྱི་གཙུག་
ལག་ཁང་དུ་སྤེལ་བ་དགེ་ལེགས་འཕེལ། ༈ཨེ་མ་ཧོཿནུབ་ཕྱོགས་བདེ་བ་ཅན་གྱི་ ཞིང་ཁམས་
སུ། །འོད་དཔག་མེད་མགོན་ཀུན་ཁྱབ་ཆོས་ཀྱི་སྐུ། །སངས་རྒྱས་སྣང་མཐའ་ཡས་
ལ་གསོལ་བ་འདེབས། །རང་སེམས་ཆོས་སྐུར་རྟོགས་པར་བྱིན་གྱིས་རློབས། །
ལྷོ་ཕྱོགས་པོ་ཏ་ལ་ཡི་གནས་མཆོག་ཏུ། །འོད་དཔག་མེད་མགོན་ལོངས་སྤྱོད་རྫོགས་
པའི་སྐུ། །འཕགས་མཆོག་ཐུགས་རྗེ་ཆེན་པོ་ལ་གསོལ་བ་འདེབས། །བྱམས་དང་
སྙིང་རྗེ་འབྱོང་བར་བྱིན་གྱིས་རློབས། །ལྷོ་ནུབ་པདྨ་འོད་ཀྱི་གཞལ་ཡས་སུ། །
འོད་དཔག་མེད་མགོན་ཐུགས་རྗེ་སྤྲུལ་པའི་སྐུ། །ཨོ་རྒྱན་པདྨ་འབྱུང་གནས་ལ་བ
།ནས་ལ་གསོལ་
203

ཀོང་སྤྲུལ་ཡོན་ཏན་རྒྱ་མཚོས་མཛད།
བ་འདེབས། །དོན་གཉིས་ལྷུན་གྱིས་འགྲུབ་པར་བྱིན་གྱིས་རློབས། །སྣང་སྲིད་དག་
པ་རབ་འབྱམས་ཕོ་བྲང་དུ། །འོད་དཔག་མེད་མགོན་འགྲོ་འདུལ་སྒྱུ་མའི་གར། །
མཁས་གྲུབ་ཆགས་མེད་ཡབ་སྲས་ལ་གསོལ་བ་འདེབས། །རྗེ་བཙུན་ཁྱེད་དང་
མཉམ་པར་བྱིན་གྱིས་རློབས། །ཚེ་འདིར་སྒྲིབ་གཉིས་བྱང་ཞིང་ཚོགས་གཉིས་
རྫོགས། །འཕོས་མ་ཐག་ཏུ་བདེ་ཆེན་ཞིང་སྐྱེས་ནས། །སངས་རྒྱས་ཞལ་མཐོང་ས་
ལམ་ཡོངས་སུ་རྫོགས། །བྱང་ཆུབ་ཆེན་པོའི་གོ་འཕང་མྱུར་ཐོབ་ཤོག །ཅེས་གནམ་
ཆོས་འོད་ཆོག་བརྒྱུད་འདེབས་སུ་གླིང་རྗེ་བཙུན་མ་འཇམ་དབྱངས་ཚུལ་ཁྲིམས་དབང་མོའི་ཐུགས་བཞེད་ལྟར་བློ་
གྲོས་མཐའ་ཡས་ཀྱིས་སྤེལ་བ་དགེ། ༈ ངེས་དོན་ཕྱག་རྒྱ་ཆེན་པོའི་སྟོན་པ་རུ། །རྒྱལ་བས་
ལུང་བསྟན་དྭགས་པོ་ལྷ་རྗེའི་མཚན། །གྲོལ་བ་བཞི་ལྡན་ཆོས་རྗེ་ཀརྨ་པ། །རང་
བྱུང་མཚོ་སྐྱེས་རྒྱལ་བ་གཉིས་པའི་ཞབས། །སྙིགས་མའི་དུས་སུ་སངས་རྒྱས་སྐུར་
སྣང་བ། །བཀའ་བརྒྱུད་ཀུན་འདུས་པདྨ་ཉིན་མོར་བྱེད། །རྡོ་རྗེའི་ཐུགས་དང་ཡེ་
ཤེས་སྐུ་བརྙེས་པ། །དྭགས་པོ་བཀའ་བརྒྱུད་གྲུབ་ཐོབ་རྒྱ་མཚོ་ལ། །སྙིང་ནས་གསོལ་
བ་འདེབས་སོ་ཐུགས་རྗེས་གཟིགས། །ཡང་ཡང་གསོལ་བ་འདེབས་སོ་བྱིན་གྱིས་
རློབས། །རྗེ་བཙུན་ཁྱེད་ཀྱི་སྐུ་དང་མཉམ་པ་དང༌། །ཁྱེད་གསུང་བདག་གི་བརྗོད་
པར་གྲུབ་པ་དང༌། །ཁྱེད་ཀྱི་རྟོགས་པ་བདག་ལ་འཕོ་བར་མཛོད། །དོན་གཉིས་
ལྷུན་གྱིས་གྲུབ་པའི་དངོས་གྲུབ་སྩོལ། །ཐོག་མེད་དུས་ཀྱི་འཁྲུལ་པ་ཚབས་ཆེ་བས། །
རྟག་ཏུ་འགྲོགས་ཀྱང་རང་ཞལ་མ་མཐོང་བར། །ཐེ་ཚོམ་སྙོམ་སྒྱུར་ཁོ་ནས་དུས་
འདའ་བའི། །མ་རིག་མུན་པ་བླ་མས་བསལ་དུ་གསོལ། །རང་སེམས་འཁྲུལ་པ
དགྲ་རུ་ཤར་བ་ཡི། །རིགས་དྲུག་འཁོར་བའི་སྡུག་བསྔལ་སྣ་ཚོགས་ལ། །རྟག་ཏུ་
སྤྱོད་ཀྱང་ད་དུང་མི་འཚེར་བའི། །སྙིང་སྐྲན་ནད་འདི་བླ་མས་བརྟོལ་དུ་གསོལ། །
ལས་མཐའ་ཕྱིར་བཟློག་བདུད་ཀྱི་ལུང་བསྟན་དང་། །ཆོས་བརྒྱད་བསོད་ནམས་
པ་
204

བླ་མཆོད་དང་གསོལ་འདེབས་སོགས་ཀྱི་སྐོར།
ཆོས་མིན་སྟོབས་འབྱོར་དང༌། །ཟང་ཟིང་གཡེང་བས་མི་ཚེ་སྟོང་ཟད་པ། །བརྒལ་
དཀའི་འཕྲང་ལས་བླ་མས་བསྒྲལ་དུ་གསོལ། །མོས་གུས་ཆུང་ཞིང་དག་སྣང་སྙིང་
རྗེ་མེད། །ལས་འབྲས་ཚུལ་ལ་ཡིད་ཆེས་མི་སྐྱེ་བར། །ཆོས་མིན་ལས་ཀྱིས་རྟག་
ཏུ་མགོ་འཁོར་བའི། །བདུད་ཀྱི་ཕོ་ཉ་བླ་མས་བཟློག་ཏུ་གསོལ། །རྒྱལ་བའི་བཀའ་
དང་བླ་མའི་གདམས་ངག་ལ། །ངེས་ཤེས་རྙེད་པས་རྟོགས་པ་ནང་ནས་བརྡོལ། །
གནས་ལུགས་རང་ཞལ་རང་གིས་མཚོན་ནས་སུ། །བློ་བདེའི་གདིང་ཆེན་བླ་མས་
སྩལ་དུ་གསོལ། །དངོས་སྣང་ཐམས་ཅད་རྨི་ལམ་སྒྱུ་མ་བཞིན། །བདེན་གྲུབ་ རྡུལ་
ཙམ་མེད་ཀྱང་འཁོར་བ་རུ། །དར་དྲགས་ཡུན་རིང་སྡོད་པའི་ཆགས་སྡང་མཁན། །
ལས་ངན་གཡང་ལས་བླ་མས་བསྲུང་དུ་གསོལ། །ང་བདག་དངོས་པོ་གདོད་ནས་
མ་གྲུབ་པར། །རི་བོང་རྭ་དང་མོ་གཤམ་བུ་ལྟ་བུར། མ་རྟོགས་སྟོང་པའི་མཁའ་
ལ་མདུད་པ་བོར། །ཨ་འཐས་རྒྱ་འདི་བླ་མས་བཤིག་ཏུ་གསོལ། །འཁོར་འདས་
གཉིས་པོ་རྟོགས་དང་མ་རྟོགས་ལས། །མེད་ཀྱང་སྤང་བླང་དགག་སྒྲུབ་མཚན་མས་
བཅིངས། །གནས་ལུགས་དོན་ལ་བློ་གྲོས་རྒྱ་ཆུང་བ། །འདུ་ཤེས་འཆིང་བ་བླ་
མས་བཅད་དུ་གསོལ། །ཐ་མལ་དུས་ཀྱི་བཟོ་མེད་རིག་པ་འདི། །ལྷུག་པར་སྐྱོང་
ལས་བྱ་རྒྱུ་གཞན་མེད་པར། །རྩོལ་མེད་ཆོས་སྐུའི་ཉི་མ་འཁོར་ཡུག་ཤར། །བློ་འདས་
རང་ཞལ་བླ་མས་སྤྲད་དུ་གསོལ། །གང་ཤར་རྟོག་པ་མ་བཅོས་རང་ཐོག་ཏུ། །ཕྱམ་
གྱིས་བཞག་པས་གཉུག་མའི་གཏེར་ཁ་རྡོལ། །དྲན་འཛིན་བློས་བྱས་རྩོལ་བའི་
སླད་མེད་པར། །རྟོགས་པའི་སྒྲོན་མེ་བླ་མས་སྦར་དུ་གསོལ། །རྣམ་རྟོག་རྫུན་རིས་
ཆུ་ཡི་གཉེར་མ་ཀུན། །སྤང་བླང་མ་དགོས་རིན་ཆེན་གསེར་གླིང་བཞིན། །སྣང་
སེམས་སྐུ་དང་ཡེ་ཤེས་ལ་བཟླ་བ། །རྟོགས་གྲོལ་དུས་མཉམ་བླ་མས་མཛད་དུ་
205

ཀོང་སྤྲུལ་ཡོན་ཏན་རྒྱ་མཚོས་མཛད།
གསོལ། །བསམ་རྒྱུ་དམ་པའི་ཆོས་ལས་མེད་པ་དང༌། །སྐྱོང་རྒྱུ་སྟོང་ཉིད་སྙིང་རྗེའི་
སྙིང་པོ་ཅན། །རྒྱུད་ལ་འབྱོར་བས་ཚེ་གཅིག་ལུས་གཅིག་ཏུ། །བཀའ་བརྒྱུད་བླ་
མའི་ གོ་ འཕང་ འགྲུབ་ པར་ ཤོག །ཅེས་པའང༌། ལུགས་གཉིས་མཁྱེན་པའི་སྤྱན་ཡངས་མི་རྗེ་
ཀརྨ་ལྷ་དར་ནས་བསྐུལ་ངོར་ཀརྨ་ངག་དབང་ཡོན་ཏན་རྒྱ་མཚོས་བྱམས་མགོན་གཉིས་པའི་གང་ནས་དཔལ་
སྤུངས་ཀྱི་གཙུག་ལག་ཁང་དུ་ས་ཟླའི་གྲལ་ཚེས་བཅོ་ལྔར་བྲིས་པ་དགེ་ལེགས་འཕེལ། ༈ ཆོས་ སྐུའི་ ཞིང་
དུ་གཟི་བརྗིད་འོད་དཔག་མེད། །ལོངས་སྤྱོད་ཡོངས་རྫོགས་རྣམ་སྣང་གངས་ཆེན་
མཚོ། །སྤྱན་རས་གཟིགས་དབང་འགྲོ་འདུལ་སྤྲུལ་པའི་སྐུ། །བདུད་འདུལ་རྡོ་
རྗེའི་ཞབས་ལ་གསོལ་བ་འདེབས། །སྲིད་ལས་འདས་ཀྱང་སྲིད་པའི་སྒྱུ་འཕྲུལ་
གྱིས། །འཁོར་བ་དོང་སྤྲུགས་སྙིང་རྗེའི་རོལ་པ་ཅན། །གྲོལ་བ་བཞི་ལྡན་མཚུངས་
མེད་ཀརྨ་པ། ཐེག་མཆོག་རྡོ་རྗེའི་ཞབས་ལ༴ བཀའ་བརྒྱུད་ནོར་བུའི་ཕྲེང་བ་མ་
ལུས་པའི། །མཁྱེན་བརྩེ་ནུས་པ་གཅིག་ཏུ་བསྡུས་པའི་གཟུགས། །སྒྲུབ་བརྒྱུད་
བསྟན་པ་ཉིན་མོར་མཛད་པའི་མགོན། །གཙུག་ལག་ཆོས་ཀྱི་སྣང་བར༴ བདེ་བ་
ཅན་དུ་བྱང་སེམས་ཆོས་ཀྱི་འབྱུང༌། །དགའ་ལྡན་གནས་སུ་རྒྱལ་ཚབ་ས་བཅུའི་
མགོན། །དགྱེས་མཛད་མར་པ་ལོ་ཙཱའི་སྒྱུ་འཕྲུལ་མཆོག །པདྨ་ཉིན་བྱེད་དབང་
པོཪ༴ སྒྲུབ་བརྒྱུད་བསྟན་འགྲོའི་དཔལ་མགོན་བསམ་བཞིན་དུ། །སྲིད་པའི་ཚུལ་
བཟུང་པདྨའི་རྣམ་པར་འཕྲུལ། །པདྨས་ལུང་བསྟན་ཏཱ་ཡི་སི་ཏུ་མཆོག །ཀུན་བཟང་
ཆོས་ཀྱི་རྒྱལ་པོར༴ འཇིག་རྟེན་དབང་ཕྱུག་ཐུགས་རྗེའི་རང་གཟུགས་ལས། །ངོ་
མཚར་རྣམ་ཐར་བསམ་གྱིས་མི་ཁྱབ་པས། །འབྲེལ་ཚད་ཐར་པའི་ལམ་དུ་སྦྱོར
མཛད་པ། །ཀརྨ་ཆགས་མེད་ཞབས་ལ༴ དྲི་མེད་བཤེས་གཉེན་འཇམ་མགོན་ཁྲི་
ལྡེའི་ཞབས། །ཡེ་ཤེས་གཅིག་བསྡུས་ཁ་བ་ཅན་ལྗོངས་ན། །འགྲན་ཟླ་ཀུན་བྲལ་
མཁས་ཤིང་གྲུབ་པའི་གཙོ། །པདྨ་མདོ་སྔགས་གླིང་པར༴ ངོ་མཚར་གནས་གཏེར་
206

བླ་མཆོད་དང་གསོལ་འདེབས་སོགས་ཀྱི་སྐོར།
།མཁན་
མཛོད་སྒོ་བརྒྱ་ཕྲག་འབྱེད། །གངས་ཅན་བསྟན་འགྲོ་སྐྱོབ་པའི་དཔུང་གཉེན་
མཆོག །གཏེར་འབྱིན་གྲུབ་པ་ཡོངས་ཀྱི་འཁོར་ལོས་སྒྱུར། །ཨོ་རྒྱན་མཆོག་གྱུར་
གླིང་པར༴ དྲི་མེད་ཟླ་ཤཪ་ཡེ་ཤེས་བརྩེགས་པ་སོགས། །སྐྱེས་རབས་དུ་མར་
སྙིང་པོའི་བསྟན་པ་ལ། །རླབས་ཆེན་ཕྲིན་ལས་སྒྲུབ་པ་རྒྱལ་བའི་སྲས།
ཆེན་ཟླ་བ་བཟང་པོར༴ ལང་གྲོ་ལོ་ཙཱ་རཏྣ་གླིང་སོགས་ཀྱི། །ཡེ་ཤེས་སྒྱུ་འཕྲུལ་
རྡོ་རྗེའི་ལུང་གིས་བསྔགས། །སྐྱེ་བར་སྒྲུབ་བརྒྱུད་བསྟན་པའི་སྲོག་ཤིང་འཛིན།
བསྟན་འཛིན་ཕྲིན་ལས་ཞབས་ལ༴ དྭགས་པོ་ལྷ་རྗེ་གཡུ་ཐོག་ཡོན་ཏན་མགོན།
ཐང་སྟོང་རྒྱལ་སོགས་དམ་པས་བྱིན་བརླབས་ཤིང༌། །སྙིང་པོའི་བསྟན་པ་གསལ་
མཛད་ཆོས་ཀྱི་རྗེ། །བསམ་གཏན་མཆོག་གི་སྤྲུལ་སྐུར༴ རྒྱལ་བའི་སྤྱན་སྔར་
ཐོས་པ་འཛིན་པའི་མཆོག །གུ་རུའི་རྒྱལ་ཚབ་ལོ་ཆེན་རྣམ་སྣང་མཛད། །བསྐལ་
བཟང་སངས་རྒྱས་མོས་པར་ལུང་བསྟན་པ། །བློ་གྲོས་མཐའ་ཡུལ་འཁོར་སྐྱོང་གི་སྲས་སྟོང་གི་
ཐ་ཆུང་དེའོ། །ཡས་ཞབས་ལ༴ ལྷག་པའི་བསླབ་པ་གསུམ་གྱིས་རྒྱུད་གཏམས་ཤིང༌།
སྨིན་གྲོལ་གདམས་ངག་ཟབ་མོའི་བང་མཛོད་འཆང༌། །རིམ་གཉིས་མངོན་པར་
རྟོགས་པས་ས་བཅུ་ལ། །བགྲོད་པའི་རྣམ་འདྲེན་མཆོག་དེར་གསོལ་བ་འདེབས། །
དམ་པ་རྣམས་ལ་གུས་པས་ཕྱག་འཚལ་ཞིང༌། །མཆོད་འབུལ་སྡིག་བཤགས་དགེ་
ལ་རྗེས་ཡི་རང༌།ཆོས་གསུང་བསྐུལ་ཞིང་བསྐལ་བརྒྱར་བཞུགས་གསོལ་འདེབས། །
དགེ་ བས་ འགྲོ་ ཀུན་ རྡོ་ རྗེ་ འཆང་ཐོབ་ཤོག །ཅེས་པ་འདིའང་ཐུན་མོང་རྗེས་འཛིན་གྱི་རིག་པ་ལ་
ཕུལ་དུ་བྱུང་བའི་རྣམ་དཔྱོད་ལྡན་པ་ཀརྨ་བསམ་གཏན་ནས་བསྐུལ་ངོར། ཀརྨ་ངག་དབང་ཡོན་ཏན་རྒྱ་མཚོས་
བྲིས་པ་དགེ་ལེགས་འཕེལ།
།
།
།
207

ཀོང་སྤྲུལ་ཡོན་ཏན་རྒྱ་མཚོས་མཛད།